Tippjeink segítenek beilleszteni étrendedbe a hagymaféléket, melyek utánozhatatlan ízük mellett az egészséged védelme szempontjából is kitüntetett nyersanyagok.
Lehet hasznos, ami csíp?
Szeleteléskor könnyezést váltanak ki, mégis érdemes időt áldozni a hagymaféléknek. Nagyobb mennyiségben találhatóak bennük ugyanis olyan vegyületek, melyek mikrobaellenes hatásúak, emellett kedvezően befolyásolhatják a szív- és érrendszer egészségét is.
Dobd fel kedvenc salátádat reszelt fokhagymával ízesített joghurtos öntettel, vagy túrókrémedet egy kevés póréhagymával, de készíthetsz különleges ízű csatnit is lilahagymából!
Több nézőpontból is táplálék
Tudtad, hogy a hagymafélék tartalmaznak olyan alkotórészeket is, amelyek az immunrendszert támogató, bélben élő jótékony baktériumok táplálékául szolgálnak, növekedésüket segítik?
Turmixszold össze a húslevesben főtt hagymát, sárgarépát és petrezselyemgyökeret, szükség esetén ízesítsd kevés sóval, őrölt borssal – így percek alatt értékes összetevőkben gazdag, mártást készíthetsz.
Gluténmentes táplálkozás esetén is fontos, hogy az étrendben rendszeresen szerepeljenek ...
A citrom több, mint üdítő ízű gyümölcs, a gyömbér pedig jóval sokoldalúbb fűszer, mint ...